Predkladacia správa

Ročná správa o výsledku hospodárenia EXIMBANKY SR za rok 2004 je predkladaná vláde SR v súlade s § 6 ods. 5 písm. b)2 zákona č. 80/1997 Z. z. o Exportno-importnej banke SR v znení neskorších predpisov. 

Hodnotí vývoj jednotlivých proexportných aktivít EXIMBANKY SR, ako i vývoj aktív, pasív, nákladových a výnosových položiek v nadväznosti na rozpočet na rok 2004 schválený uznesením Národnej rady Slovenskej republiky č. 698 zo dňa 16. decembra 2003. Jej štruktúra je daná uznesením vlády SR č. 672 zo dňa 13. októbra 1998, ktoré stanovilo rozsah a obsah informácií uvádzaných v ročnej správe o výsledku hospodárenia EXIMBANKY SR. 

	Ročná správa o výsledku hospodárenia EXIMBANKY SR za rok 2004 bola posúdená Radou banky a Dozornou radou. Podľa § 6 ods. 5 zákona č. 80/1997 Z. z. v znení neskorších predpisov bola prerokovaná s Ministerstvom financií SR. V súlade s Metodickým pokynom Úradu vlády Slovenskej republiky na prípravu a predkladanie materiálov na rokovanie vlády SR bola predložená na pripomienkové konanie. Po jej odsúhlasení vo vláde SR bude v súlade s § 32 ods. 3 citovaného zákona predložená do 30. júna 2005 Národnej rade SR na schválenie.

	Materiál nemá finančný, ekonomický, environmentálny vplyv ani vplyv na zamestnanosť. Z uvedeného dôvodu neobsahuje príslušné doložky.